Reaksiebeampte in voertuig beroofBeamptes het ‘m 9mm-vuurwapen se patrone in die pad aangetref (Foto: Rusa, Facebook) Lede van die Reaction Unit South Africa (Rusa) is op die spoor van twee verdagtes wat Woensdagmiddag glo ŉ reaksiebeampte van National Security in Verulam, KwaZulu-Natal, beroof het. Volgens Prem Balram, woordvoerder van Rusa, het verdagtes die beamptes net voor 14:00 in Brindhaven, Verulam genader. Die beampte het in sy voertuig gesit. “Volgens die beampte was een verdagte gewapen en het hy hom [die beampte] opdrag gegee om sy dienspistool en ŉ spaar magasyn te oorhandig,” bevestig Balram. Die verdagtes het op die beampte in sy voertuig losgebrand [Foto: Rusa, Facebook] Balram sê lede van die gemeenskap het Rusa ingelig dat hulle geweerskote in die buurt gehoor het. Beamptes is na die toneel en by hul aankoms het hulle ŉ 9 mm-vuurwapen se patrone in die pad aangetref. “Rusa-lede het die betrokke reaksiebeampte gaan soek en hom by ŉ diensstasie opgespoor waar hy die verloop van die gebeure weergegee het.” Balram sê die beampte is ongedeerd.